# রাত আটটায় বাংলাদেশের প্রথম প্রস্তুতি ম্যাচ; দেখা যাবে না টিভিতে

-টোয়েন্টি বিশ্বকাপের প্রথম প্রস্তুতি ম্যাচে মঙ্গলবার বাংলাদেশ সময় রাত আটটায় শ্রীলঙ্কার মুখোমুখি হচ্ছে বাংলাদেশ। কিন্তু সেটি নিজের চোখে দেখার জন্য দর্শকদের যে অপেক্ষা; তাতে জল ঢেলে দিয়েছে আইসিসির  সম্প্রচার স্বত্বের বেরসিক নিয়মের বেড়াজাল। ম্যাচটি লাইভ দেখা যাবে না টিভিতে।

বিশ্বকাপের প্রস্তুতি ম্যাচসহ সকল ম্যাচ সম্প্রচারের দায়িত্বে রয়েছে স্টার ইন্ডিয়া ও স্টার মিডল ইস্ট। যদি এই প্রতিষ্ঠানের চ্যানেলসমূহ কোন খেলা সম্প্রচার না করে তাহলে বাইরে আর কেউ তাদের কাছ থেকে ফিড নিয়ে সেই খেলা দেখাতে পারে না। যেহেতু স্টার ম্যাচটি দেখাচ্ছে না, ফলে বাংলাদেশের কোনো চ্যানেলও ম্যাচটি সম্প্রচার করতে পারছে না।

ওমানে প্রস্তুতি চলাকালীন বাংলাদেশ ও ওমান ‘এ’ দলের মধ্যকার প্রস্তুতি ম্যাচটি অবশ্য সম্প্রচার করেছিল বাংলাদেশের প্রথম স্পোর্টস  চ্যানেল টি-স্পোর্টস। এই বিশ্বকাপের মূল পর্বে বাংলাদেশের ম্যাচগুলি সম্প্রচারও তারা করবে। কিন্তু তারাও এই সম্প্রচারের জন্য স্টারের মুখাপেক্ষী। কাজেই টিস্পোর্টসেও দেখা যাবে না প্রস্তুতি ম্যাচটি।

বাংলাদেশের পরবর্তী প্রস্তুতি ম্যাচ ১৪ অক্টোবর আয়ারল্যান্ডের বিপক্ষে।